Som AMR på en regional afdeling har du en plads i afdelingens MED-udvalg (LMU). Der holdes oftest månedlige møder, hvor ledelsen fremlægger og drøfter lokale tiltag, der vil påvirke jeres arbejdsvilkår. Her skal du som medarbejder have indflydelse på ledelsesbeslutninger. Ligesom der er lokale LMU, er der også MED-udvalg (HMU) på hospitalsniveau og MED-udvalg (RMU) på regionsniveau. Forkortelserne kan variere mellem hospitaler og regioner. Men hovedreglen er, at der er et MED-udvalg for hvert ledelses-lag. Strukturen er udarbejdet og nedskrevet i en MED-aftale, som er et sæt retningslinjer for MED-udvalgene og arbejdsmiljøstrukturen. Det er en god idé at være fortrolig med MED-strukturen i din region. Den kan du læse om i din regions MED-håndbog. Den overordnede MED-Håndbog finder du her. Find oplysninger om MED-udvalg på dit lokale intranet og spørg din TR. Spørg din leder eller arbejdsmiljøansvarlig, hvordan du kommer i kontakt med AMR-netværket på hospitalet.